GiliGold/VAD_KnessetCorpus huggingface dataset:
דוד לב: אני מוכן לצרף אותו להצעת החוק שלי.
ראובן ריבלין: קודם כל אני אומר שאני מצביע בעד חבר הכנסת טל, כי אני רוצה שאם מישהו יזכה- שטל יזכה לפני פרץ.
ראובן ריבלין: יחד עם זאת אני רוצה לומר באופן בלתי משוחד לגבי השקפת עולמי.
ראובן ריבלין: אם לא הייתי פוליטיקאי, לא הייתי מחוייב להצביע בעד חבר הכנסת טל בכל פעם שהוא מגיש הצעה שאני מחוייב לכבד אותה, כי הרי מה?
ראובן ריבלין: אני אתן לפרץ את הקרדיט?
ראובן ריבלין: אני רוצה לתת לו את הקרדיט, כי הרי כולנו ש"ס.
סאלח טריף: יצאתי מבולבל לגמרי ממך.
סאלח טריף: חשבתי שההצעה שלך, כשאתה מצרף גם את שמי, תוגש לוועדה ביום שני הבא.
ראובן ריבלין: אדוני היושב ראש, עכשיו אני אומר לך מה הייתי אומר אם לא הייתי פוליטיקאי.
ראובן ריבלין: כאשר חבר כנסת יוזם יוזמה, צריך או לקבל אותה או לדחות אותה.
ראובן ריבלין: חבר כנסת יוזם יוזמה, הוא זכאי לכל ההגנה של התקנון כדי שלא יגזלו ממנו את היוזמה שהוא יזם.
ראובן ריבלין: זה במהלך עניינים רגיל.
ראובן ריבלין: שהרי מה השחרור נותן?
ראובן ריבלין: הוא מבטל את היתרון שזכה בו חבר הכנסת פרץ כאשר הוא הגיש בזמן.
ראובן ריבלין: הוא הגה רעיון, הוא תמך, אבל את זה הייתי אומר אם לא הייתי פוליטיקאי.
ראובן ריבלין: הואיל ואני פוליטיקאי, וביודעי בפירוש שהצעתו של חבר הכנסת טל באה לגזול מחבר הכנסת עמיר פרץ....
דוד לב: לא באה לגזול.
דוד לב: זה על דעתו של חבר הכנסת עמיר פרץ.
ראובן ריבלין: הוא יזם, הוא הגה, הוא יצר תנועה ציבורית בעד ונגד, הוא יצר ויכוח ציבורי אדיר.
ראובן ריבלין: הייתי אומר, אם לא הייתי פוליטיקאי: למשל חבר הכנסת פרץ, שהוא יזם, הוא טרח, הוא עמל, שאני בדרך כלל מתנגד לעמדותיו, לא צריך לעשות שימוש בתקנון בצורה לא נכונה כדי לגזול ממנו הישג פוליטי.
ראובן ריבלין: אבל הואיל ואני פוליטיקאי, אני כמובן מצביע בעד חבר הכנסת טל.
ראובן ריבלין: הואיל ואני פוליטיקאי, וזה לא בסדר, אני עושה דברים לא בסדר.
עמיר פרץ: אני בהחלט מסכים, מכיוון שמה שמנחה אותי זה ליצור חזית רחבה ככל האפשר לטובת העניין, וגם אם אני אפסיד הישגים פוליטיים בגין העניין, יותר מעניין אותי להשיג את העניין.
עמיר פרץ: לכן אני תומך.
סאלח טריף: אפשר להצביע.
סאלח טריף: בעד – רוב נגד – אין נמנעים - אין בקשת חבר הכנסת דוד טל להקדמת הדיון בהצעת חוק שכר מינימום (תיקון – העלאת שכר מינימום), התש"ס-2000, אושרה.
סאלח טריף: הבקשה אושרה, בהצלחה.
סאלח טריף: החלטה בנושא ציוד שהוחזר לכנסת על ידי חברי הכנסת
סאלח טריף: החלטה בנושא ציוד שהוחזר לכנסת על ידי חברי הכנסת.
סאלח טריף: רבותי, מי בעד שהישיבה תהיה פתוחה לתקשורת?
סאלח טריף: בעד – רוב נגד – 1 נמנעים – אין הבקשה לפתוח את ישיבת הוועדה לתקשורת אושרה.
סאלח טריף: מי מציג את הנושא?
אתי בנדלר: מילת הקדמה אחת – הכנסת, בנוסף לתפקידיה הפרלמנטריים, מתנהלת גם כפיסקוס, כגוף שצריך לנהל את הנכסים שלו, וככזאת, בין היתר, מצטבר אצלה ציוד עודף מכל מיני סוגים ומינים: החל מריהוט שהתבלה והמשך במחשבים שמוחלפים שיש בכנסת, וכיוצא בזה.
אתי בנדלר: בקשר לציוד עודף יש כללים שמקובלים בכלל בשירות המדינה.
סאלח טריף: יש גם החלטה.
אתי בנדלר: יש תקנון כספים ומשק שהכנסת נוהגת לפעול לפיו, אלא אם כן הגורמים המינהליים בכנסת מקבלים כדין החלטה שלא לפעול.
אתי בנדלר: ההחלטות האלה בדרך כלל מדברות על העברת ציוד בין משרדים או מכירה לכל המרבה במחיר וכיוצא בזה.
אתי בנדלר: בישיבתה ביום 1 בספטמבר 1999, אגב דיון בוועדת הכנסת בנושא של רכישת ציוד מתקציב קשר עם הציבור בנושא של תשלום מס הכנסה, החליטה ועדת הכנסת שציוד שנרכש על ידי חברי כנסת מ- 24 במרץ 1998 יהיה רכוש הכנסת ולא רכושו של חבר הכנסת כפי שהיה עד כה.
אתי בנדלר: הנה, מצטרף סוג נוסף של ציוד לרכוש הכנסת, וכשהוא רכוש הכנסת, נשאלת השאלה מה לעשות בו.
אתי בנדלר: הכללים הם די ברורים, כמו מה שהכנסת עושה לגבי כל רכוש עודף שאצלה.
אתי בנדלר: אני ביקשתי להעלות לדיון מחדש את ההחלטה הזאת, ואני מבקשת מוועדת הכנסת לשנות את החלטתה.
אתי בנדלר: אל"ף, דומני שוועדת הכנסת, עם כל הכבוד, איננה מוסמכת לקבל החלטות בקשר לציוד הכנסת כי כאן מדובר בפעולתה של הכנסת כפיסקוס.
סאלח טריף: היתה מוסמכת לקבל החלטה בנושא הציוד שנמצא אצל חברי הכנסת.
סאלח טריף: קיבלנו החלטה.
סאלח טריף: את אומרת שההחלטה שקיבלנו – לתרום, היא שגויה.
אתי בנדלר: דבר שני – מעבר לכך, גם אם יוחלט על ידי מי שמוסמך לכך לתרום ציוד כזה, אני סבורה.
סאלח טריף: מי מוסמך להחליט על כך?
אתי בנדלר: מזכיר הכנסת, שמשתמש לצורך זה בוועדות מינהליות לגבי ציוד.
סאלח טריף: איזו ועדה מינהלית עומדת למזכיר הכנסת שהיא יותר טובה מהוועדה לפניות הציבור של הכנסת?
אתי בנדלר: קודם כל, בקשר לוועדה לפניות הציבור, זו ועדה שמורכבת מפוליטיקאים.
אתי בנדלר: אני חושבת שברגע שמדברים על תרומה של ציוד, מן הראוי להרחיק את הנושא מפוליטיקאים, כדי שאמות המידה יהיו אובייקטיביות.
ראובן ריבלין: מה שש"ס יאמרו, לשם זה ילך.
אתי בנדלר: אמרתי בפירוש שאין לי ספק שמזכיר הכנסת ודאי יקח לתשומת לבו במלוא ההערכה הראויה אם תקבל ועדת הכנסת החלטה אכן לתרום את הציוד הזה, אבל איך לתרום, למי לתרום- אני מציעה שוועדת הכנסת לא תתעסק בזה, ובנושא זה היא תחזור בה מהחלטתה.
סאלח טריף: אני רוצה להעיר בעניין הזה.
סאלח טריף: ראשית, לא מקובל לפסול כל ועדה של פוליטיקאים, של חברי כנסת.
סאלח טריף: אני לא מסכים לקביעה שכל ועדה, כל מה שאנחנו מחליטים זה עניין פסול כי החלטותנו פסולות.
סאלח טריף: זה מה שלפעמים משתמע.
דוברים: היא לא אמרה כך.
אתי בנדלר: אני לא אמרתי זאת, אני מצטערת אם זה מה שמשתמע מדבריי.
ראובן ריבלין: בפני עיוור אל תשים מכשול ובפני ועדת הכנסת אל תשים דבר שבסופו של דבר יהיה בביקורת ציבורית אדירה, כי יש למשל "יד-שרה" ויש "רחל אמנו" ויש "יד לקשיש" ויד לבקשיש ויד לכל דבר, ואנחנו נכריע כאן בהתאם ללובי מסוים ואני לא רוצה את זה.
סאלח טריף: לפני שאנחנו מכריעים, יש לי בקשה.
סאלח טריף: לגבי הציוד הזה שאנחנו, חברי הכנסת, אמורים להחזיר לשימוש לכנסת, אני בהזדמנות חגיגית זו מבקש לדעת מה הפרוצדורה שנקבעת בכנסת.
סאלח טריף: אני יודע שיש אי סדרים בכנסת בגלל שכר לעובדים – בתקופות בין לבין יושב ראש אחד לשני, לא הכל 100%.
סאלח טריף: אני לא בא בטענות לאף אחד.
סאלח טריף: אני מבקש לדעת מי קובע מה בכנסת ואיך זה נקבע, באיזו פרוצדורה.
סאלח טריף: אני מבקש לדעת בכתב מהו הנוהל שלפיו אתם פועלים היום ואם אפשר לדעת למי למשל חילקתם ציוד בתקופה האחרונה.
אתי בנדלר: לא חילקנו.
אריה האן: לא חילקנו.
סאלח טריף: אז יש אולי סיבה לחלק כי אולי המחסנים שיתרוקנו כאן, יהוו מקום לחברי כנסת נוספים.
ראובן ריבלין: אין ספק, אדוני.
ראובן ריבלין: צריך הכל לחלק, רק שלא אנחנו נחליט על כך.
סאלח טריף: אין בעיה, רק אני חושב שצריך לדעת איך עושים זאת.
ראובן ריבלין: ביקורת של הכנסת חשובה ומחוייבת.
ראובן ריבלין: החלטה של הכנסת בעניין זה לא צריכה שתהיה.
דוד לב: אני מבקש להעלות נושא.
דוד לב: בדרך שבין החזרת הציוד על ידי חבר הכנסת מחד, והתרומה שלו לגוף כלשהו – ולא חשוב לידי מי – מצד שני, יש חלק בתוך הכנסת שנקרא למשל סיעות הכנסת.
דוד לב: סיעות הכנסת למשל רוכשות ציוד מתקציב שבעצם הוא תקציב מדינה.
דוד לב: השאלה היא למשל כזו: אם הדבר נרכש על ידי חבר כנסת בעצם מתקציב מדינה, והסיעות עובדות בתקציב מדינה, מדוע לא לתת עדיפות למשל לרכישה בכסף מתקציב בגוף כמו סיעות בכנסת לצורך זיווד הסיעות שלהן?
אתי בנדלר: זו בדיוק סיבה שאני חושבת שצריכים לדון בנושא הזה בוועדות המינהליות בכובד ראש.
אתי בנדלר: מה שמציע דוד לב הוא מכירה.
אתי בנדלר: מכירה עושים לכל המרבה במחיר.
אתי בנדלר: אם מדובר במכירה מוזלת, צריך לקבוע קריטריונים, מי אמר שמשרד ממשלתי ...
סאלח טריף: כיסא שבור ומחשב מלפני חמש שנים.
אתי בנדלר: אולי בית ספר?
אתי בנדלר: – מתוקצב מתקציב המדינה, אולי לתת לו את העדיפות?
דוד לב: לא, אני מדבר על שלב לפני תרומה.
אתי בנדלר: אתה מדבר על שלב של מכירה.
אתי בנדלר: שלב מכירה במחיר מוזל – אולי יבוא בית ספר ויגיד: אני מוכן לרכוש את זה במחיר מוזל.
עבד-אלמאלכ דהאמשה: חברי הכנסת, ובצדק, החליטו להחזיר מה שלא להם לכנסת.
עבד-אלמאלכ דהאמשה: ברגע שזה חוזר, לא מעניין אותם מה הכנסת עושה עם זה.
עבד-אלמאלכ דהאמשה: לכנסת יש רכוש, יש תקציב, יש דברים שהיא עושה.
עבד-אלמאלכ דהאמשה: רוצים לעשות ביקורת?
עבד-אלמאלכ דהאמשה: – אפשר לעשות, אבל לאו דווקא בדרך הזאת ובהחלטה כזאת.
משה בוטון: המינהל של הכנסת צריך לעסוק בזה.
אריה האן: רבותי, אני רוצה להגיד לכם איך אנחנו נוהגים ואיך ננהג גם במקרה הזה.
אריה האן: אנחנו לצורך דברים כאלה ממנים ועדה.
אריה האן: הוועדה מקבלת ליווי משפטי צמוד מהמחלקה המשפטית שלנו.
אריה האן: הוועדה בדרך כלל מורכבת מאנשי בנא"מ, מאנשים שמתמצאים במאטריה הזאת.
אריה האן: אם הוועדה הזאת תלך לכיוון של תרומות, היא תקבל את כל ההצעות שאספנו בינתיים לפי פניות של הציבור אצלנו, היא תקבע קריטריונים.
סאלח טריף: יש ציבור שלא יודע עליכם.
אריה האן: פעם אחת שזה נכתב בעיתון – כולם יודעים.
עבד-אלמאלכ דהאמשה: תלוי באיזה עיתון.
סאלח טריף: יש מגזרים שלא יודעים.
סאלח טריף: אני עכשיו חותם לך שבכל הציבור הערבי והדרוזי אין חצי פנייה.
ראובן ריבלין: תודיע להם שיפנו.
אריה האן: הוועדה תקבע קריטריונים ברורים שיהיו מונחים גם לפניכם, לפני כולם, ובהתאם לקריטריונים האלה היא תפעל והיא תחלק את כל הציוד, אם יחליטו לחלק.
אריה האן: הכל יהיה גלוי וברור, בהתאם למה שאנחנו נוהגים תמיד.
סאלח טריף: אני מבין שהבקשה לתיקון ההחלטה היא בכך שהציוד שיוחזר מאיזשהו גורם.
אתי בנדלר: מונחת כאן הצעה.
סאלח טריף: "ועדת הכנסת ממליצה בפני הגורמים המוסמכים בכנסת לעניין הטיפול בציוד עודף – כל ציוד שנותר בידי חברי הכנסת במסגרת תקציב קשר עם הציבור והוחזר לכנסת, יימסר כתרומה בהתאם לקריטריונים שייקבעו על ידי הגורמים המוסמכים האמורים.
דוד לב: לא בהכרח לתרומה.
דוד לב: אם כך, זה הטיפול הכולל – זה או למכירה או לתרומה.
דוד לב: זה לא רק לתרומה.
אתי בנדלר: ועדת הכנסת רצתה שזה ייתרם ולכן אמרנו שהצעה להחלטה היא שאתם ממליצים לתרום.
אתי בנדלר: ודאי שעכשיו זה יישקל כגורם ראשוני במעלה, שאולי לא להעמיד את זה למכירה אלא לתרומה.
מיכאל קליינר: זה את אומרת כפיסקוס?
אתי בנדלר: זה אני אומרת כפיסקוס, שהפיסקוס צריך להביא בחשבון את המלצת חברי הוועדה לעניין הזה.
סאלח טריף: אני מבקש להביא את ההצעה הזאת להצבעה לאחר שיביאו לנו את הקריטריונים לחלוקת הציוד.
סאלח טריף: "מעורבותם של הארגונים היהודים, ראשי ועדת התביעות והקונגרס היהודי העולמי בכספים המגיעים ליהודים וצאציהם מתקופת השואה" – של חבר הכנסת מיכאל קליינר.
סאלח טריף: נשמעו הצעות להעביר הנושא לוועדת הכלכלה, או לוועדת הכספים, או לוועדת העליה הקליטה והתפוצות.
סאלח טריף: מה דעתו של חבר הכנסת קליינר?
מיכאל קליינר: אני אמרתי: או ועדת כספים או ועדת העליה והקליטה.
מיכאל קליינר: לפי תקנון הכנסת, ועדת העליה והקליטה ממונה על כל נושא העם היהודי.
מיכאל קליינר: היתה הצעה להעביר זאת לוועדת משנה של ועדת הכלכלה שעוסקת בנושאים האלה, אבל היא הוקמה בעצם לעסוק בנושאים האלה כדי לשתף פעולה עם הרשות המבצעת וכדי לפעול ביחד עם הארגונים היהודיים.
מיכאל קליינר: כאן מדובר במקרה שונה לגמרי.
מיכאל קליינר: מדובר בהצעה שמותחת ביקורת על הארגונים היהודיים, ואני מבקש שזה יידון או בוועדת הכספים או בוועדת העליה והקליטה, ולא בוועדת המשנה של ועדת הכלכלה.
סאלח טריף: חבר הכנסת ראובן ריבלין, אולי אתה רוצה לעזור לי?
סאלח טריף: אני לא מבין בכך.
רחבעם זאבי: זה צריך לעבור לוועדת העליה והקליטה.
ראובן ריבלין: אני חושב שצריך ועדה משותפת.
ראובן ריבלין: אני לא חושב שאם יש איזושהי ועדה שהיא לא נוחה מבחינת עמדותיה הבסיסיות, אנחנו יכולים למנוע ממנה את מילוי תפקידה על פי המנדט שנתנו לה.
ראובן ריבלין: המנדט הוא לאותה ועדה שחבר הכנסת קליינר מתנגד לדון בפניה, משום שהוא למעשה מבקש ערכאת ערעור על החלטתה.
מיכאל קליינר: מה פתאום.
מיכאל קליינר: אני הצעתי הצעה לסדר יום.
מיכאל קליינר: ההצעה הזאת נוגעת לנושא העם היהודי.
מיכאל קליינר: על פי תקנון הכנסת, נושאי העם היהודי נתונים לוועדת העליה והקליטה.
ראובן ריבלין: נושא העם היהודי, יש בו מגוון.
דוד לב: מדובר על רכוש היהודים שאינם בחיים, שזה שייך לוועדת הכלכלה.
מיכאל קליינר: אני לא מדבר על רכוש יהודים שאינם בחיים.
מיכאל קליינר: אני מדבר על תפקוד הארגונים היהודיים.
מיכאל קליינר: אני לא רוצה להפליג בארגומנטים בעניין הזה, אבל היות שוועדת המשנה – ואם חברת הכנסת נעמי בלומנטל היתה כאן, היא היתה אומרת את זה – הוקמה בעצם על פי בקשת ראש הממשלה דאז, ביבי נתניהו, כדי לעבוד יחד עם הארגונים מול גורמים זרים.
מיכאל קליינר: ..
אברהם פורז: יש ועדת משנה בראשות חבר הכנסת אברהם הירשזון.
אברהם פורז: מעכשיו תהיה חבר ועדת הכלכלה, מעוד יומיים.
סאלח טריף: כתוב במפורש: רכוש יהודים בארצות האוייב, רכוש יהודים שאינם בחיים – בוועדת הכלכלה.
מיכאל קליינר: אבל אני מדבר על תפקוד הארגונים היהודיים.
סאלח טריף: חבר הכנסת פורז, חבר הכנסת קליינר מציע הצעה שאני מבין את עניינו בה, ויש לו ביקורת על העבודה של ועדת המשנה.
מיכאל קליינר: אין לי ביקורת.
מיכאל קליינר: אני אומר שהיא לא מסוגלת...
אברהם פורז: אדוני היושב ראש, חבר הכנסת קליינר עומד להיות בעוד כמה ימים חבר ועדת הכלכלה.
אברהם פורז: הוועדה השנייה שהוא יהיה חבר בה היא הוועדה לקידום מעמד האישה, כך שהוא ודאי יהיה מאד פעיל בוועדת הכלכלה.
אברהם פורז: אנחנו צריכים לשמור על התקנון.
אברהם פורז: יש אצלנו ועדת משנה בראשות חבר הכנסת הירשזון, היא עוסקת בנושאים האלה, זה נוגע ממש לתחום סמכותה, ואני חושב שצריך להעביר זאת לשם.
מיכאל קליינר: אם כך, אגיד דבר נוסף, רציתי להימנע מזה.
מיכאל קליינר: אני מבקש במפורש לא להעביר את זה לוועדת המשנה בראשות חבר כנסת הירשזון מהטעם שחבר הכנסת הירשזון עובד למען מטרות.
אברהם פורז: אם זה יהיה במליאת ועדת הכלכלה בראשותי, זה בסדר?
מיכאל קליינר: ולא יועבר בשום מקרה לוועדת המשנה?
אברהם פורז: לא יהיה אצל חבר הכנסת הירשזון, אלא אצלי.
מיכאל קליינר: וגם בהמשך הדיון?
סאלח טריף: אני מציע שהנושא יידון אצל חבר הכנסת פורז בוועדת הכלכלה.
מיכאל קליינר: אבל לא בוועדת משנה.
אברהם פורז: לא בוועדת המשנה, אלא במליאת ועדת הכלכלה.
סאלח טריף: תודה, סוכם.
סאלח טריף: "הצורך בהקמת ועדת חקירה פרלמנטרית לעניין סחר בנשים" – של חברת הכנסת זהבה גלאון".
דוד לב: סליחה, בטעות הוצבעה ההצעה הזאת והועברה לוועדה.
דוד לב: בקשר לוועדות חקירה מקיימים במליאה, תוך 30 יום, ואז מחליטים כן או לא.
דוד לב: היום חברת הכנסת זהבה גלאון תעלה את ההצעה הזאת שוב ויוצבע כפי שצריך במליאה.
דוד לב: לכן, בשלב זה אין צורך להחליט כאן.
סאלח טריף: "הטיפול של אגף השיקום במשפחות השכולות" – של חבר הכנסת זבולון אורלב.
סאלח טריף: נשמעו הצעות להעביר את הנושא לדיון בוועדת החוץ והביטחון, או בוועדת העבודה הרווחה והבריאות, או בוועדת הכספים.
סאלח טריף: איפה האכסניה הנכונה?
משה בוטון: ועדת העבודה והרווחה.
סאלח טריף: הנושא עובר לוועדת העבודה והרווחה, על פי התקנון.
סאלח טריף: היו"ר סאלח טריף: הצעת חוק לשכת עורכי הדין (תיקון – מעמד טוען רבני בבית משפט לענייני משפחה), התשנ"ט-1999 – של חבר הכנסת משה גפני (פ/271) – לשם הכנתה לקריאה ראשונה.
סאלח טריף: נשמעו הצעות להעביר את הצעת החוק לדיון בוועדת החוקה, חוק ומשפט או לוועדת הפנים ואיכות הסביבה.
סאלח טריף: משה גפני: זה בוועדת הפנים.
סאלח טריף: אני לא מבין למה זה הגיע לכאן .
סאלח טריף: לא היתה הצעה, אני בדקתי עכשיו במזכירות.
סאלח טריף: זו טעות במזכירות, ומדובר בוועדת הפנים כי הנושא הוא טוענים רבניים.
סאלח טריף: היועץ המשפטי, הנושא של הצעת חוק לשכת עורכי הדין (טוען רבני בבית משפט לענייני משפחה).
סאלח טריף: משה בוטון: אני צריך לראות את הצעת החוק, אדוני, ואז אוכל לדעת.
סאלח טריף: אין בפניי את הצעת החוק.
סאלח טריף: היו"ר סאלח טריף: אני אדחה את הנושא ליום שני.
סאלח טריף: משה גפני: זה מתעכב כבר.
סאלח טריף: אדוני היושב ראש, אני אסביר בדקה.
סאלח טריף: מדובר על המעמד של טוענים רבניים, שטוענים רבניים מופיעים בבתי הדין הרבניים – לתת להם מעמד, והמעמד הוא נושא של ועדת הפנים משום שזה נוגע לבתי הדין.
סאלח טריף: זה הנושא.
סאלח טריף: במליאת הכנסת לא הוצעה ועדת החוקה, הוצע רק ועדת הפנים, והיושב ראש טעה ואמר שמכיוון שהיו כמה הצעות, יש להעביר את זה לוועדת הכנסת.
סאלח טריף: אני מבקש להעביר את ההצעה לוועדת הפנים.
סאלח טריף: משה בוטון: אני מבקש לדחות את זה כדי לבדוק.
סאלח טריף: היו"ר סאלח טריף: אנחנו נדחה זאת.
סאלח טריף: שאילתות מהירות – תיקון היו"ר סאלח טריף: אנחנו צריכים לתקן החלטה משום שנפלה איזושהי טעות בניסוח של החלטת ועדת הכנסת בנושא שאילתות מהירות.
סאלח טריף: אנחנו אז התכוונו וסיכמנו גם עם הממשלה שיהיה לנו אחת לחודש סבב של הממשלה – שבעה שרים כל פעם, ולראש הממשלה יוצא בערך אחת לחודש וחצי.
סאלח טריף: הם הבינו ששבעה שרים כל חודש - יוצא שראש הממשלה מופיע יותר מהשרים, ולכן אנחנו מבקשים לתקן.
סאלח טריף: "1.
סאלח טריף: (א) יושב ראש הכנסת יקבע, בתיאום עם הממשלה ובמסגרת ישיבות הכנסת, מועדים בהם יענו חברי הממשלה על שאילתות מהירות שיציגו בפניהם חברי הכנסת.
סאלח טריף: (ב) בכל ישיבת שאילתות מהירות ישתתפו לפחות שבעה מהשרים, ובלבד שכל אחד מהשרים ישתתף בישיבה כאמור אחת לחודש לפחות.
סאלח טריף: (ג) אחת לחודש וחצי לפחות, ובמועד שתואם עמו, ישתתף גם ראש הממשלה בישיבת שאילתות מהירות ויענה על שאילתות המופנות אליו או אל השרים האחרים.
סאלח טריף: " ארבל אסטרחן: זה לא השתנה.
סאלח טריף: רק סעיף 1.
סאלח טריף: – ההתחלה השתנתה.
סאלח טריף: היו"ר סאלח טריף: זה מה ששינינו.
סאלח טריף: רבותי, אני מבקש להצביע על השינוי.
סאלח טריף: בעד – רוב נגד – אין נמנעים – אין הבקשה לשינוי החלטת ועדת הכנסת בנושא שאילתות מהירות נתקבלה.
סאלח טריף: היו"ר סאלח טריף:
סאלח טריף: ברשות החברים והיועץ המשפטי לממשלה אני מבקש לפתוח בענין טכני: קביעת מסגרת דיון להצעות האי-אמון בראש הממשלה.
סאלח טריף: יש לנו היום שלוש הצעות להביע אי-אמון בממשלה.
סאלח טריף: ההצעות הן של סיעות הליכוד, איחוד לאומי-ישראל ביתנו, רע"ם, חד"ש, בל"ד ותע"ל בנושאים הבאים: 1.
סאלח טריף: שילוב שיריו של דרוויש למערכת החינוך – של הליכוד; 2.
סאלח טריף: מעורבותו של שר החינוך והתרבות בתכנית הלימוד ויחסו לערכי ישראל והמסורת – של איחוד לאומי-ישראל ביתנו; 3.
סאלח טריף: שחרור האסיר שקולניק – של הסיעות הערביות.
סאלח טריף: ההצעות יידונו היום ואני מבקש שנאמץ את מסגרת הדיון שקבענו לדיון משולב, לאמור: לסיעות ישראל אחת, הליכוד, וש"ס – 20 דקות.
זבולון אורלב: הכוונה היא לשלוש ההצעות יחד?
סאלח טריף: כן, דיון משולב.
סאלח טריף: לסיעת מרצ – 15 דקות, לסיעות בנות 7 חברים קבענו 10 דקות, לסיעות מ-5-6 חברים – 7 דקות ללא אפשרות פיצול, לסיעות בנות 4 חברים – 5 דקות, לסיעות יחיד – 3 דקות.
אופיר פינס-פז: הפיצול הוא רק לגבי 5 חברים.
ראובן ריבלין: קבענו שסיעה שנבחרה עם 3 חברים תקבל 5 דקות, דיברנו על חד"ש משום שהיא נבחרה כ-3 חברים ואין פיצול.
סאלח טריף: כולם מסכימים?
סאלח טריף: הצבעה מסגרת הדיון אושרה פה אחד
סאלח טריף: כן, כולם מצביעים בעד.
סאלח טריף: מסגרת הדיון אושרה.
סאלח טריף: מחבר-הכנסת אביגדור ליברמן, בהתאם לסעיף 13(ב)(1) לחוק חסינות חברי הכנסת,
סאלח טריף: זו הישיבה השלישית לבקשת היועץ המשפטי לממשלה להסרת חסינותו של חבר-הכנסת אביגדור ליברמן.
סאלח טריף: בישיבה הראשונה שמענו בעיקר את טיעוניו של היועץ המשפטי לממשלה וחלק מתשובתו של עורך דין וייסגלס, בא-כוחו של חבר-הכנסת ליברמן.
סאלח טריף: בישיבה השניה נשמעו דבריו של עורך דין וייסגלס וגם תשובה מהיועץ המשפטי לממשלה.
סאלח טריף: בישיבה היום חברי הכנסת יביעו את דעותיהם.
סאלח טריף: היום דחיתי הזמנה לשני אנשי אקדמיה, משפטנים, שהיו אמורים להופיע בפנינו.
סאלח טריף: אני מקווה שהישיבה הבאה תהיה בקרוב – ביום רביעי בסוף השבוע הזה או ביום שני בתחילת השבוע הבא לכל המאוחר – זו תהיה ישיבה קצרה בה תהיה הצבעה.
זהבה גלאון: אני מבקשת הצעה לסדר.
זהבה גלאון: את דבריי אנמק כאשר תינתן לי רשות דיבור.
זהבה גלאון: מכיוון שאני מאמינה בתום לבו של היועץ המשפטי לממשלה ושהוא בא בידיים נקיות אני מבקשת לשיקול דעתו להפריד בין שני הסעיפים – בין הסעיף של העלבת עובד ציבור לבין הסעיף של האיומים.
זהבה גלאון: הניסיון לכרוך את שני הסעיפים אינו נכון.
סאלח טריף: אני מודה לך על ההצעה.
סאלח טריף: אקרא את שמות הדוברים.
סאלח טריף: חברי הכנסת שנרשמו עד עתה: רחבעם זאבי שנמצא עדיין בוועדת החוץ והבטחון, אופיר פינס-פז, מיקי איתן, יצחק גאגולה, עבד-אלמאלכ דהאמשה, יוסי כץ, זהבה גלאון, יאיר פרץ, יולי אדלשטיין, עמיר פרץ, ויצמן שירי, מרינה סולודקין, מודי זנדברג, נעמי חזן, זבולון אורלב ורובי ריבלין.
אופיר פינס-פז: מה הפרוצדורה, אתה מקיים הצבעה בסוף הדיון?
סאלח טריף: אמרתי שהיום אקדיש את כל הדיון לדברי חברי הכנסת, שאלות שאולי יועלו ליועץ או לעורך דין וייסגלס והם ישיבו.
סאלח טריף: ביום רביעי הקרוב, או ביום שני הבא לכל המאוחר נעשה ישיבה קצרה ואז תתקיים הצבעה.
סאלח טריף: ראשון הדוברים חבר-הכנסת זאבי, הוא איננו נוכח כאן.
סאלח טריף: אני מבקש מחבר-הכנסת אופיר פינס לומר את דבריו.
אופיר פינס-פז: שמעתי בקשב את דברי היועץ המשפטי לממשלה, את דבריו של עורך דין וייסגלס ואת דברי חבר-הכנסת ליברמן.
אופיר פינס-פז: אני מתחשב בעובדה שמדובר בוועדת כנסת שדנה בנושא שהוא מעין משפטי, אני לא משפטן ולכן אני אומר את דעתי האישית ורוצה להיות זהיר מאוד.
אופיר פינס-פז: כתב האישום ברור לגמרי.
אופיר פינס-פז: מצד אחד מדובר באיום על עובד ציבור בכיר, קצין משטרה בכיר; מצד אחר מדובר על השמעת דברים קשים, בעיניי לפחות, כלפי אותו קצין במסגרת כתבה עתונאית, ראיון עתונאי או הודעה לעתונות.
אופיר פינס-פז: הדברים ברורים.
אופיר פינס-פז: שמעתי את ההסברים או את התגובות של עורך דין וייסגלס בשמו על אביגדור ליברמן.
אופיר פינס-פז: נאמרו שני דברים.
אופיר פינס-פז: הדבר הראשון שנאמר הוא שהם כופרים באשמה.
אופיר פינס-פז: זאת אומרת, האיום הוא לא איום ודברי הלעז כלפי אותו תת-ניצב כלל לא נאמרו.
אופיר פינס-פז: קו הטיעון השני שעלה בוועדה הוא שהיועץ המשפטי לממשלה "בא בידיים לא נקיות", אני מצטט.
אופיר פינס-פז: שאלתי למה חבר-הכנסת ליברמן לא הלך לשימוע.
אביגדור ליברמן: אני מתקן אותך, לא אמרתי היועץ המשפטי, דיברתי על המערכת.
אופיר פינס-פז: עברתי על הפרוטוקול ושאלתי אותך שאלה ישירה על היועץ המשפטי לממשלה, אמרת לי תשובה ישירה למה אתה לא בא אליו לשימוע?
אופיר פינס-פז: כי הוא לא בא בידיים נקיות.
אופיר פינס-פז: אתה רוצה לחזור בך?
אביגדור ליברמן: הפרוטוקול ישנו, הציטוט הוא לא נכון.
אביגדור ליברמן: אמרתי שאני לא בטוח שיש לי אמון במערכת הזאת.
אופיר פינס-פז: לטיעון הראשון, שאני לא פוסל אותו.
אופיר פינס-פז: יכול להיות שאביגדור ליברמן לא אמר לא את דברי הנאצה ולא את דברי האיום.
אופיר פינס-פז: בכל הכבוד הראוי המקום לברר אם הדברים נאמרו או לא הוא לא ועדת הכנסת, אנחנו לא בית-משפט.
אופיר פינס-פז: בית-משפט דן בראיות, בכתב האישום ובעובדה שהנאשם כופר בכתב האישום ומנסה להוכיח את צדקתו בבית-המשפט.
אופיר פינס-פז: אני מציע לא להחליף את בית-המשפט בוועדת הכנסת, אין לנו כלים להתמודד עם זה.
אופיר פינס-פז: דבר שני, אני לא יכול לתת יד – אלא אם כן יש לי ראיות מוצקות – לכך שהיועץ המשפטי בא בידיים לא נקיות.
אופיר פינס-פז: אם אני מצביע היום נגד הסרת חסינות, באותה שניה אני צריך לבקש מהיועץ המשפטי לממשלה להתפטר כי בהצבעה שלי אני מקבל את הטענה שהיועץ המשפטי לממשלה בא בידיים לא נקיות.
אופיר פינס-פז: כחבר כנסת במדינת ישראל אני לא יכול לקבל טענה מן הסוג הזה אם היא לא מוכחת בעובדות מוצקות.
אופיר פינס-פז: הרי לא יעלה על הדעת שיועץ משפטי לממשלה מגיש כתב אישום כשהוא חשוד בניגוד עניינים, או בנטיית לב, או בחוסר צדק, או בחוסר יושר.
סאלח טריף: גם יועץ משפטי הוא בן-אדם וטועה לפעמים, אולי במדיניות.
אופיר פינס-פז: אני מכבד את זכותו של אביגדור ליברמן לכפור באשמה, והוא כופר באשמה באופן מוחלטי, אבל אני חושב שוועדת הכנסת לא יכולה להכריע בנושא כזה.
אופיר פינס-פז: ועדת הכנסת גם לא יכולה להכריע בשאלות הנוגעות למגבלות החסינות המהותית והרחבת החסינות המהותית למועמדים לכנסת.
אופיר פינס-פז: מותר לדבר על זה, מותר לשנות את החוק, יכול להיות שיש בזה משהו אבל זה לא המצב החוקי נכון להיום.
אופיר פינס-פז: אני רוצה שיהיה ברור שאם הדברים נאמרו, בעיניי הם חריגה מחופש הביטוי.
אופיר פינס-פז: חבר-הכנסת ליברמן כופר בדברים.
ראובן ריבלין: כדי עבירה.
ראובן ריבלין: עורך דין וייסגלס אמר שיש סטייה מהמדיניות.
אופיר פינס-פז: אני מודע לעובדה שיש מדיניות מרוסנת גם בפרקליטות וגם אצל היועץ המשפטי לממשלה בכל מה שקשור לעבירות לכאורה על חופש הביטוי ויש נטייה של המערכת הזאת שלא למצות את הדין בסוגיות האלה, אגב, למורת רוחי.
אופיר פינס-פז: יכול להיות שהיועץ המשפטי לממשלה יזכור אין סוף מכתבים שעברו ביני ובינו בסוגיות הקשורות להיבט הזה, כולל הסוגיה האחרונה של דין רודף בהתנחלות שפינו אותה לא מזמן.
אופיר פינס-פז: הוא כתב לי בתשובה שבכל הכבוד זה לא מחייב הגשת כתב אישום וכדומה.
אופיר פינס-פז: אני מודע לחופש הביטוי, זה ערך חשוב מאין כמותו אבל הוא צריך להיות מאוזן.
אופיר פינס-פז: אם הטענה היא שחבר-הכנסת ליברמן מודה בעובדות אבל הוא טוען שזו חריגה ממדיניות אחרת, זו טענה נוספת.
אופיר פינס-פז: כרגע הוא כופר בכל הענין, הוא אומר: לא אמרתי, הוציאו מפי דברים שלא אמרתי; אמרו שאיימתי, לא איימתי.
אופיר פינס-פז: אלה טענות הכי לגיטימיות אבל הן צריכות להתברר בבית-המשפט.
אופיר פינס-פז: הערה אחרונה.
אופיר פינס-פז: אני לא יודע מה הנוהג בוועדת הכנסת כאשר דנים בסוגיות של הסרת חסינות, זה ענין רגיש מאוד ולא פשוט וצריך לדון בו בתשומת לב מירבית.
אופיר פינס-פז: מצד אחר, אסור לנו להסיר חסינות באופן אוטומטי ואסור לנו למנוע באופן אוטומטי הסרת חסינות.
אופיר פינס-פז: בעניינו של אחמד טיבי היועץ המשפטי לממשלה שמע, בדק, החליט לשנות וביטל את כתב אישום.
סאלח טריף: זה היה הליך נכון, לא חשנו שהוועדה או היועץ ניצחו או נכשלו.
אופיר פינס-פז: הובאו דברים נוספים והיועץ המשפטי אמר: אבדוק אותם.
אופיר פינס-פז: הוא בדק אותם והודיע על ביטול כתב האישום.
אופיר פינס-פז: גם פה מתקיימים דיונים רציניים ביותר ויכול להיות שהיועץ השתכנע מהדברים שאמרו תוך כדי הדיון עורך דין וייסגלס וחבר-הכנסת ליברמן ויחליט לסגת מכתב האישום.
אופיר פינס-פז: אבל אם הוא לא נסוג מכתב האישום ואם יש מחלוקת מהותית בין היועץ המשפטי לממשלה לבין חברי הכנסת לגבי העובדות, צריך לברר את הדברים בבית-המשפט.
אופיר פינס-פז: במקרה דנן אסור לנו לנהוג כגילדה.
סאלח טריף: אני מצטער שאתה חוזר על זה.
סאלח טריף: רציתי להימנע מהזכרת המאמר של מוטי גלעד, מאמר מקומם בו הוא קורא לנו גילדה.
סאלח טריף: אני מבקש להזמין אותו לכאן שיסביר את זה לפני חברי הכנסת.
סאלח טריף: מותר לנו לחשוב אחרת, מותר לנו גם לבקר.
סאלח טריף: לא ייתכן שאנחנו נשתמש בזה נגד עצמנו.
מיכאל איתן: כל גילדה אומרת שהיא רק חושבת אחרת.
סאלח טריף: הוא מדבר במאמר על מקהלה עיוורת.
סאלח טריף: אני יודע שחבר-הכנסת איתן לא נמנה על שום מקהלה עיוורת.
אופיר פינס-פז: אני לא קראתי את המאמר הזה.
אופיר פינס-פז: השתמשתי במלה "גילדה" בעימות ביני לבין חברת-הכנסת גלאון ברדיו לפני חודש.
אופיר פינס-פז: אמת, זהבה?
זהבה גלאון: אני תמיד מאשרת מה שאתה אומר.
אופיר פינס-פז: אם מצב הדברים הוא כפי שמוצג לפנינו כאשר מצד אחד יש כפירה בהאשמות, כפירה שצריכה להתברר אך ורק בבית-המשפט; ומצד אחר הטלת דופי מוחלט ביועץ המשפטי לממשלה ובסיבות שהביאו אותו להגשת כתב אישום, לפי עניות דעתי אין לנו יכולת אלא להיענות לבקשת היועץ המשפטי להסיר את החסינות.
אופיר פינס-פז: אין לנו יכולת אחרת משום שכל דבר אחר שנחליט יהיה בלתי ענייני בעליל.
אביגדור ליברמן: אודה לך אם תעביר אלי העתק מכתב של היועץ המשפטי לממשלה בנושא של דין רודף.
סאלח טריף: חבר-הכנסת מיקי איתן, בבקשה.
מיכאל איתן: חוק יסוד: הכנסת הוא שקובע את מוסד החסינות ומציין שפרטי החסינות ייקבעו בחוק.
מיכאל איתן: החוק שדן בחסינות של חברי הכנסת הוא חוק חסינות חברי הכנסת, זכויותיהם וחובותיהם, תשי"א-1951.
מיכאל איתן: לענייננו, אנחנו מתייחסים בעיקר לסעיף 4 שלו שאומר: "חבר הכנסת לא יובא לדין פלילי בשל אשמה על עבירה שנעברה בזמן היותו חבר הכנסת או לפני שהיה לחבר הכנסת, אלא לאחר שניטלה ממנו החסינות לגבי האשמה הנידונה.